Lempira (vođa Lenka)
<s>Lempira (? – 1537.) je bio vođa (poglavica) indijanskog naroda Lenka, koji su obitavali u zapadnom Hondurasu.</s><s>Iako historijski izvori o Lempiri uvelike variraju, poznato je da je 1537. godine uspio ujediniti više od 200 neprijateljskih plemena u zajedničku vojsku od oko 30,000 ljudi, kojom se suprostavio španjolskom pokušaju kolonizacije što ga je predvodio konkvistador Francisco de Montejo.</s>

<s>Znak za početak Lempirine pobune bilo je ubojstvo trojice Španjolaca koji su se nalazili u regiji; Španjolci su zatim krenuli u akciju protiv vojske Lenka ali bez uspjeha.</s><s>Kolonizatori su bili prisiljeni na povlačenje, a gubitak dotad osvojenog teritorija bio je izvjestan.</s><s>Iako se Lempira bio povukao i utvrdio, Španjolci su ga uspjeli namamiti na pregogore, tokom kojih ga je jedan španjolski arkebuzir ubio.</s><s>Saznavši za smrt svog vođe, Lenke su se predali.</s><s>Španjolci su, navodno, nakon incidenta pojeli Lempiru u znak nepoštivanja.</s><s>Ovo je službena verzija priče koja se uči u honduraškim školama; postoji i verzija među modernim Lenkama koja se prenosi usmenom predajom, međutim ona se u većini bitnih elemenata ne razlikuje od službene.</s>

<s>Neovisno o nejasnim historijskim izvorima i jednostranoj službenoj verziji, Lempira se i među Lenkama, i u Hondurasu slavi kao junak i borac za nezavisnost, odnosno slobodu.</s><s>Današnja valuta u Hondurasu nazvana je upravo u njegovu čast.</s>

<s>Biografije, Honduras
Vojskovođe
Indijanski poglavice</s>

